Diari Oficial de la Generalitat Valenciana


Sumari del DOGV 7063, del 09-07-2013 (2013/6759)

RESOLUCIÓ de 7 de juny de 2013, del Servici Territorial d'Energia d'Alacant, per la qual s'atorga l'autorització administrativa per a la construcció de les instal·lacions corresponents al gasoducte denominat antena de subministrament de gas natural a les instal·lacions industrials i a les urbanitzacions Bonalba i El Dorado, que discorre pels termes municipals de Mutxamel i el Campello, en la província d'Alacant. S'aprova el projecte d'execució i es declara en concret la seua utilitat pública. Expedient número CBREDE/2012/11/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7063

Data del DOGV
:   09-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/6759


Data del document
:   07-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 7 de juny de 2013, del Servici Territorial d'Energia d'Alacant, per la qual s'atorga l'autorització administrativa per a la construcció de les instal·lacions corresponents al gasoducte denominat antena de subministrament de gas natural a les instal·lacions industrials i a les urbanitzacions Bonalba i El Dorado, que discorre pels termes municipals de Mutxamel i el Campello, en la província d'Alacant. S'aprova el projecte d'execució i es declara en concret la seua utilitat pública. Expedient número CBREDE/2012/11/03. [2013/6759]  
  
Vist l'expedient amb referència CBREDE/2012/11/03, incoat davant del Servici Territorial d'Energia d'Alacant, a instància de Gas Natural Cegas, SA, relatiu a la sol·licitud, de 8 de maig de 2012, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions corresponents al gasoducte per al subministrament de gas natural a les instal·lacions industrials i a les urbanitzacions Bonalba i El Dorado, que discorre pels termes municipals de Mutxamel i el Campello, en la província d'Alacant, hi adjuntem exemplar del projecte tècnic d'execució firmat pel tècnic competent.  
Atés que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Diari Oficial de la Comunitat Valenciana de 23 de novembre de 2012, el Butlletí Oficial de la Província d'Alacant de 30 de novembre de 2012, en els diaris de premsa Información i La Razón, de 21 de desembre de 2012 i 20 de desembre de 2012, respectivament, així com en el tauler d'edictes dels ajuntaments de Mutxamel i el Campello.   
D'acord amb la documentació que hi ha en l'expedient, no s'han presentat al·legacions a la instal·lació projectada.  
Atés que en aplicació dels articles 80 i 84 del Reial Decret 1434/2002, de 27 de desembre, s'ha remés als ajuntaments afectats pel traçat del gasoducte separata tècnica del projecte presentat, i se sol·licita informe amb la conformitat o l'oposició a l'autorització sol·licitada i, si és el cas, el condicionat tècnic procedent.  
  
Per part de l'Ajuntament de Mutxamel s'informa que, des del punt de vista urbanístic i d'ordenació del territori del terme municipal de Mutxamel, no hi ha inconvenients per a la implantació de la dita infraestructura.  
Per part de l'Ajuntament del Campello no s'ha rebut cap contestació després d'haver realitzat la reiteració corresponent, per la qual cosa s'entendrà la conformitat amb la sol·licitud a l'autorització, conforme als articles 80 i 96 del Reial Decret 1434/2002, de 27 de desembre.  
Atés que, de conformitat amb el que establixen els articles 80 i 98 del Reial Decret 1434/2002, es va remetre separata del projecte, amb les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, d'acord amb la documentació que hi ha en l'expedient, concretament a la Unitat de Carreteres a Alacant del Ministeri de Foment, Confederació Hidrogràfica del Xúquer, Servici Territorial de Medi Ambient d'Alacant i el Departament de Carreteres de la Diputació Provincial d'Alacant.  
  
En resposta a la petició d'informe, la Unitat de Carreteres a Alacant del Ministeri de Foment manifesta que s'ha atorgat a Gas Natural Cegas, SA l'autorització del paral·lelisme de les instal·lacions amb l'AP-7, per mitjà de la Resolució de 2 de març de 2012, del subdirector general d'Explotació i Gestió de Xarxa, per delegació del director general de Carreteres.  
En resposta a la petició d'informe, la Confederació Hidrogràfica del Xúquer manifesta que s'ha atorgat a Gas Natural Cegas, SA l'autorització de l'encreuament subterrani de llit de riu públic, per mitjà de la Resolució de 2 de febrer de 2012, del comissari d'Aigües, per delegació del president.  
En resposta a la petició d'informe, el Servici Territorial de Medi Ambient manifesta que no hi ha inconvenient, sempre que es resolguen les afeccions existents per mitjà de la tramitació dels expedients d'ocupació corresponents. L'informe referit es va traslladar al sol·licitant i es manifestà la seua conformitat amb el condicionat expressat.  
  
En resposta a la petició d'informe, el Departament de Carreteres de la Diputació Provincial d'Alacant manifesta que s'ha atorgat a Gas Natural Cegas, SA l'autorització d'afecció de les dites instal·lacions, mitjançant el decret del diputat d'Infraestructures número 112, de 6 de juny de 2012.   
Atés que s'ha remés al Servici d'Avaluació d'Impacte Ambiental de la Conselleria d'Infraestructures, Territori i Medi Ambient la documentació preceptiva a l'efecte de formular la declaració d'impacte ambiental corresponent, consta en l'expedient la Resolució de 20 de març de 2013, de la Direcció General d'Avaluació Ambiental i Territorial, per mitjà de la qual es resol estimar acceptable, només a l'efecte ambiental i sense perjuí de l'obtenció prèvia de les autoritzacions sectorials que se li apliquen, el projecte «Antena de subministrament de gas natural a les instal·lacions industrials i a les urbanitzacions Bonalba i El Dorado», que discorre pels termes municipals de Mutxamel i el Campello, a la província d'Alacant, sempre que es desenrotlle d'acord amb les previsions de l'estudi d'impacte ambiental, els condicionants que en la part resolutiva de la present declaració s'exposen.  
  
Atés que Gas Natural Cegas, SA es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és prosseguir amb l'extensió de les xarxes de gas natural en els municipis de Mutxamel i el Campello.   
Atés que el projecte tècnic d'execució presenta un traçat plenament concretat, compta entre la seua documentació amb els plànols pertinents a escala adequada i estan prou detallats.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que hi resulten aplicables, i en especial les relatives a l'ordenació del territori i al medi ambient.  
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Atés el Servici Territorial d'Energia d'Alacant competent per a la resolució del present expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 2.2.b) de l'Orde de 9 de febrer de 2001, de la Conselleria d'Indústria i Comerç.  
  
El Servici Territorial d'Energia resol:  
  
Primer  
Atorgar autorització administrativa a l'empresa Gas Natural Cegas, SA per a la construcció de les instal·lacions corresponents al gasoducte denominat «Antena de subministrament de gas natural a les instal·lacions industrials i a les urbanitzacions Bonalba i El Dorado», que discorre pels termes municipals de Mutxamel i el Campello, a la província d'Alacant.  
La present autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 3.377,72 euros, import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, tal com assenyala l'article 82 del Reial Decret 1434/2002, de 27 de desembre. La dita fiança es constituirà en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la seua sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i la persona interessada justifique el compliment de les obligacions derivades de la present autorització.   
2. Gas Natural Cegas, SA complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat, quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.   
5. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
6. La present autorització s'atorga sense perjuí de tercers i deixa fora de perill els drets particulars.  
7. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
8. Les d'orde mediambiental arreplegades en la declaració d'impacte ambiental de data 20 de març de 2013, del director general d'Avaluació Ambiental i Territorial de la Conselleria d'Infraestructures, Territori i Medi Ambient, següents:  
S'obtindrà l'informe regulat en l'article 11 de la Llei 4/1998, del Patrimoni Cultural Valencià, amb caràcter previ a la realització de les obres.  
En el cas que les obres es realitzen en el període d'abril a juliol (ambdós inclosos), s'haurà de sol·licitar col·laboració amb els servicis territorials de Medi Ambient d'Alacant a fi que supervisen les mesures preventives a adoptar a fi d'evitar la colonització per l'oroneta de ribera o parpalló (Riparia riparia) dels talussos generats.  
Quant a la protecció d'espècies de flora protegides es tindrà en compte el Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades.  
En el cas de realitzar la restauració del barranc del Fondo per mitjà d'escullera es posarà grava amb terra vegetal a fi de permetre la colonització d'espècies vegetals.  
  
Segon  
Aprovar el projecte tècnic d'execució per a la construcció de les instal·lacions corresponents al gasoducte per a subministrament de gas natural a les instal·lacions industrials i a les urbanitzacions Bonalba i El Dorado, que discorren pels termes municipals de Mutxamel i el Campello, en la província d'Alacant, firmat pel tècnic competent, les característiques principals del qual s'indiquen a continuació, i sotmetre'l a les condicions que igualment es relacionen:   
Tipus de gas: gas natural.  
Punt de connexió: armari de regulació i mesura El Campello II MOP 49,5 / MOP 10 bars, ubicada al costat de l'autopista AP-7, en el terme municipal del Campello, objecte d'un altre projecte.  
Instal·lacions:  
Conducció MOP 10 bar de 2.520,45 metres en polietilé PE100 SDR 11 de 200 mm de diàmetre.  
Conducció MOP 0,4 bar de 9 metres en polietilé PE100 SDR 17,6 de 200 mm de diàmetre.  
Estació de regulació i mesura: mòdul aeri MOP10 / MOP0,4 bars i cabal nominal de 1.000 m³(n)/h.  
Zona geogràfica: la zona definida en els termes municipals de Mutxamel i el Campello, com es reflectix en el plànol número 0956525-BES 7.1 del projecte.  
Pressupost: 168.886,22 euros.  
Les condicions a què està sotmesa l'aprovació mencionada són les següents:  
1a. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol, i en l'Orde de 18 de novembre de 1974 (Indústria), per la qual s'aprova el Reglament de Xarxes i Connexions de Combustibles Gasosos. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2a. El titular de la instal·lació esmentada donarà compte de la terminació de les obres al Servici Territorial d'Energia d'Alacant, a l'efecte de reconeixement, presentant el certificat oportú de direcció, subscrit pel tècnic competent, així com els requisits tècnics essencials i les mesures de seguretat mínimes incloses en les instruccions tècniques complementàries conforme al Reial Decret 919/2006 i la resta de regulació esmentada.  
3a. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne inspeccions, en cas de considerar-ho convenient.  
4a. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En tals supòsits, l'Administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5a. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
6a. El termini d'execució de les obres serà de 12 mesos a partir de l'ocupació real de les finques afectades. No obstant això, amb anterioritat a la finalització del dit termini, Gas Natural Cegas, SA podrà sol·licitar-ne una ampliació per mitjà de sol·licitud motivada davant d'este Servici Territorial d'Energia.  
   
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa comporta la necessitat d'ocupació dels béns i drets afectats i implica la seua ocupació urgent a l'efecte de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i l'efecte previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
Quart  
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i s'informa que la publicació es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haja pogut practicar.  
  
La present resolució no és definitiva en via administrativa i en contra podrà interposar-se recurs d'alçada davant de la Direcció General d'Energia (carrer de Colón, 32, 46783, València), en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
Alacant, 7 de juny de 2013.- El director territorial d'Economia, Indústria, Turisme i Ocupació: Rafael Muñoz Gómez.